15. egyptiske dynasti

15. egyptiske dynasti er ofte kombinert med sekstende og syttende dynastier i oldtidens Egypt i den historiske epoken andre mellomepoke. Dynastiet hadde makten fra ca. 1650 til 1550 f.Kr.Shaw, Ian, red. (2000): The Oxford History of Ancient Egypt. Oxford University Press. ISBN 0-19-815034-2. s. 481 Epoken er også kalt for hyksostiden etter dem. Hyksosdynastiet styrte fra hovedstaden Avaris i østlige Nildeltaet over Nedre Egypt. Det syttende dynastiet var et rivaliserende dynasti i Øvre Egypt som styrte fra Teben.

 Herskere 
Kjente herskere av femtende dynasti er de følgende:

+Femtende dynasti Navn Datoer Salitis  Sakir-Har Navngitt som en tidlig hyksoskonge på en dørstolpe i Avaris. Usikker plassering i kongerekken. Khyan  Apepi ca. 1590? f.Kr.-1550 f.Kr. Khamudi  ca. 1550-1540 f.Kr.

Femtende dynasti var også det første hyksosdynastet, og styrte fra Avaris, men uten kontroll over resten av Egypt. Hyksosene foretrakk å bli værende i det nordlige Egypt da de hadde nære kontakter og opprinnelse i nordøst. Navnene og rekkefølgen til disse kongene er usikre. Turinopapyrus indikerer at det var seks hyksoskonger, med en uklar Khamudi listet som den siste kongen i dynastiet.Turin Kinglist  Linje X.21 i Turinopapyrusen gir klart dette sammendraget for dynastiet: «6 konger fungerte i 100+X år». De bevarte sporene av figuren X synes å gi figur 8, noe som indikerer at summen skal bli lest som 6 konger som styrte i 108 år.

Antall konger ved navn Apepi
En del forskere argumenterer at det var to konger ved navn Apepi, skilt ut som Apepi I og Apepi II, men det er hovedsakelig grunnet at det er to kjente personnavn for denne kongen: Awoserre og Aqenenre. Imidlertid har Kim Ryholt holdt fast ved i sin undersøkelse av andre mellomperiode at disse refererer kun til en mann, Apepi som hersket over Egypt i 40+X år.Ryholt, Kim (1997): The Political Situation in Egypt during the Second Intermediate Period c.1800-1550 B.C., Museum Tuscalanum Press, s. 125 Det er også støttet ved at denne kongen benyttet et tredje personnavn i løpet av sin regjeringstid: Nebkhepeshre.Kings of the Second Intermediate Period University College London; rull ned til «15th dynasty» Dette opplegget er ikke enestående ettersom senere konger, inkludert den kjente Ramses II og Seti II er kjent for å ha benyttet to ulike personnavn i sine regjeringstider.

 Referanser 

 Litteratur 
 Björkman, Gun (1981): De gamla egyptierna, Stockholm: Natur och Kultur 
 Ryholt, K.S.B. (1998): The Political Situation in Egypt During the Second Intermediate Period, C1800-1550 BC. Museum Tusculanum Press. ISBN 8772894210.

Se også
Liste over faraoer

Kategori:Dynastier i oldtidens Egypt